กลุ่มสานเสวนาสี่ฝ่ายแห่งชาติตูนิเซีย คว้าโนเบล สันติภาพปี 58
พลิกโผ ตูนิเซียน เนชั่นแนล ไดอะล็อก ควอร์เต็ต หรือ กลุ่มสานเสวนาสี่ฝ่ายแห่งชาติตูนิเซีย องค์กรภาคประชาสังคมในตูนิเซีย คว้ารางวัลโนเบล สาขาสันติภาพ ปี 58 จากการทำงานเพื่อเสริมสร้างประชาธิปไตยในตูนิเซีย ท่ามกลางผู้เข้าชิงถึง 273 คนและองค์กร และก่อนหน้า มีการกะเก็งผู้คว้ารางวัล อาจเป็นนายกฯ อังเกลา แมร์เคิล ของเยอรมนี หรือโป๊ปฟรานซิส,เมื่อวันที่ 9 ต.ค. 58 สำนักข่าวต่างประเทศรายงานว่า ในที่สุด คณะกรรมการตัดสินรางวัลโนเบล สาขาสันติภาพ ที่กรุงออสโล เมืองหลวงของนอร์เวย์ ประกาศผลการตัดสินผู้ได้รับรางวัลโนเบล สาขาสันติภาพ ประจำปี 2558 ได้แก่ Tunisian National Dialogue Quartet (ตูนิเซียน เนชั่นแนล ไดอะล็อก ควอร์เต็ต) หรือ กลุ่มสานเสวนาสี่ฝ่ายแห่งชาติตูนิเซีย  องค์กรภาคสังคมในตูนิเซีย จากการทำงานเพื่อเสริมสร้างประชาธิปไตยในประเทศตูนิเซีย ซึ่งเป็นสังคมที่ประกอบด้วยกลุ่มชนที่มีความแตกต่างทั้งในเรื่องศาสนาและเชื้อชาติ หลังจากได้เกิดกระแส ปฏิวัติดอกมะลิ โค่นล้มผู้นำเผด็จการในหลายประเทศของภูมิภาคตะวันออกกลางเมื่อปี 2554,คณะกรรมการตัดสินรางวัลโนเบล สาขาสันติภาพ ยกย่อง กลุ่มสานเสวนาสี่ฝ่ายแห่งชาติตูนิเซีย องค์กรภาคสังคมในตูนิเซีย ที่ก่อตั้งขึ้นเมื่อปี 2556 ว่า ขณะที่กระบวนการประชาธิปไตยในตูนิเซียกำลังตกอยู่ในอันตราย เกิดเหตุลอบสังหารนักการเมืองและความรุนแรงในสังคม โดยความเคลื่อนไหวของกลุ่มสานเสวนาสี่ฝ่ายแห่งชาติตูนิเซีย ถือเป็นการเสริมสร้างกระบวนการทางการเมืองที่เป็นทางเลือกและดำเนินไปในแนวทางสันติภาพ ขณะที่ประเทศชาติกำลังหมิ่นเหม่อยู่บนปากประตูของสงครามกลางเมือง,สำหรับ ตูนิเซียน เนชั่นแนล ไดอะล็อก ควอร์เต็ต ประกอบด้วยองค์กรภาคประชาสังคม 4 องค์กรสำคัญ ได้แก่ สหภาพแรงงานตูนิเซีย, สหพันธ์อุตสาหกรรม,การค้า และหัตถกรรมของตูนิเซีย, สันนิบาตสิทธิมนุษยชนในตูนิเซีย และสมาคมที่ปรึกษาด้านกฏหมายแห่งตูนิเซีย  โดยองค์กรสำคัญทั้ง 4 นี้ เป็นตัวแทนของภาคประชาสังคมที่แตกต่าง และมีคุณค่าต่อสังคมในตูนิเซีย ที่ได้ทำงานเพื่อพยายามส่งเสริมคุณภาพชีวิต สวัสดิการ กฎหมาย และสิทธิมนุษยชนของชาวตูนิเซีย,ทั้งนี้ การตัดสินของคณะกรรมการตัดสินรางวัลโนเบลสันติภาพในปีนี้ ถือเป็นความสำเร็จที่น่าปลาบปลื้มยินดี และยังเป็นการพลิกโผพอสมควร เพราะก่อนหน้ามีการกะเก็งกันว่า ผู้ได้รับรางวัลโนเบล สันติภาพปี 2558 น่าจะเป็นนางอังเกลา แมร์เคิล นายกรัฐมนตรีเยอรมนี ในการช่วยเหลือผู้อพยพที่ทะลักเข้ายุโรป หรือ สมเด็จพระสันตะปาปา ฟรานซิส ประมุขแห่งคริสตจักรนิกายโรมันคาทอลิก 
 ตูนิเซียน เนชั่นแนล ไดอะล็อก ควอร์เต็ต องค์กรภาคประชาสังคมในตูนิเซีย คว้ารางวัลโนเบล สาขาสันติภาพ ปี 58 จากการทำงานเพื่อเสริมสร้างประชาธิปไตยในตูนิเซีย หลังจากก่อนหน้าประกาศผล มีการกะเก็ง ผู้คว้ารางวัล อาจเป็น
รางวัลโนเบล 2558,โนเบล สันติภาพ,ประกาศผลโนเบล สันติภาพ ปี58,Tunisian National Dialogue Quartet,ตูนิเซียน เนชั่นแนล ไดอะล็อก ควอร์เต็ต,เสริมสร้างประชาธิปไตย,ประเทศตูนิเซีย,โค่นล้มเผด็จการ,กระบวนการประชาธิปไตย,ข่าว,ไทยรัฐออนไลน์,ข่าวต่างประเทศ